Gingivoplastika abil on võimalik igemetele anda loomulikum kuju. Seda protseduuri vajatakse siis, kui geenide, haiguse või trauma tagajärjel on igemepiir deformeerunud või asümmeetriline. Enamasti on selle protseduuri eesmärgiks vaid esteetilisema välimuse saavutamine st meditsiiniline näidustus puudub. Kuigi gingivoplastikat võib teha ka omaette protseduurina, vajatakse seda sageli ka gingivektoomia eel või järel.